CELEX: 32012R1171
Language: hr
Date: 2012-12-03 00:00:00
Title: Provedbena uredba Komisije (EU) 1171/2012 od 3. prosinca 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               279
            
         32012R1171
   
               L 337/9
            
            
               SLUŽBENI LIST EUROPSKE UNIJE
            
            
               03.12.2012.
            
         
      PROVEDBENA UREDBA KOMISIJE (EU) 1171/2012
   od 3. prosinca 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se, podložno važećim mjerama u Uniji u vezi sa sustavima dvostrukih provjera i prethodnim i naknadnim nadzorom tekstilnih proizvoda prilikom uvoza u Uniju, korisnik može obvezujuće tarifne informacije u vezi s razvrstavanjem robe u kombiniranu nomenklaturu koje izdaju carinska tijela država članica, a koje nisu u skladu s ovom Uredbom, nastaviti navoditi u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), i to tijekom razdoblja od 60 dana.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Podložno važećim mjerama u Uniji u vezi sa sustavima dvostrukih provjera i prethodnim i naknadnim nadzorom tekstilnih proizvoda prilikom uvoza u Europsku uniju, mogu se, u skladu s odredbama članka 12. stavka 6. Uredbe (EEZ) br. 2913/92, tijekom razdoblja od 60 dana, nastaviti navoditi obvezujuće tarifne informacije koje izdaju carinska tijela država članica, a koje više nisu u skladu s ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. prosinca 2012.
      
         
            Za Komisiju, u ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Gotovi tekstilni proizvod za čuvanje manjih predmeta.
               Proizvod se sastoji od dva gotovo pravokutna pletena komada tekstilnih materijala jednake veličine, koji se preklapaju i ušiveni su jedan s drugim na tri strane.
               Na gornjem dijelu, rubovi su ušiveni u oblik cijevi, s uzicom i plastičnim elementom za zatezanje. S donje strane proizvod ima dva zaokružena ruba.
               Kada je zategnut, proizvod ima oblik vreće dužine oko 12.5 cm, širine u dnu oko 6.5 cm, koja se sužava prema vrhu.
               (vidjeti fotografiju br. 665) (1)
               
            
            
               6307 90 10
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature, napomenom 7.(f) i 8.(a) odjeljku XI., napomenom 1. poglavlju 63. i tekstom oznaka KN 6307, 6307 90 i 6307 90 10.
               Proizvod nije posebno dizajniran za nikakav određeni predmet. Nema poseban oblik niti unutarnju podstavu. Budući da iz dizajna proizvoda nije očito u koju svrhu se koristi, ovaj proizvod se ne smatra „sličnom ambalažom” u smislu tarifnog broja 4202. Sukladno tome razvrstavanje pod tarifnim brojem 4202 je isključeno.
               Proizvod treba stoga razvrstati pod oznaku KN 6307 90 10 kao ostali gotovi tekstilni pleteni proizvodi.
            
         
      
   
      (1)  Slika je isključivo informativne naravi.